# Web service

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארגון W3C מגדיר Web Services כמערכת תוכנה המתוכננת לתמוך בפעילות-הידודית של מכונה-למכונה דרך רשת תקשורת. מכיוון שהגדרה זו כוללת מערכות שונות ורבות, השימוש הרווח במונח מתייחס לשירותים המתארים את הממשקים שלהם ב-WSDL ומשתמשים במעטפת SOAP המפורמטת ב-XML. לדוגמא, התקנים שמגדיר קונסורציום התקינה WS-I מוגבלים לשירותים מסוג זה.

## [עריכה] טכנולוגיה

Web service היא טכנולוגיה שנועדה לתמוך באינטרקציה בין שני מחשבים דרך הרשת. הטכנולוגיה פותחה בשיתוף פעולה בין החברות IBM, סאן, מיקרוסופט ואחרות. בטכנולוגיה זו תוכנה יכולה דרך הרשת להפעיל פעולה בתוכנה אחרת המורצת במחשב מרוחק בצידו האחר של הגלובוס, בדרך כלל לשם קבלת מידע, באמצעות ממשק פשוט שמאפשר גישה אל התכונות והפונקציות שמספק השרת.

ההבדל הבולט בין שירותי האינטרנט הנהוגים לבין טכנולוגיה זו, היא האפשרות לאתר באופן אוטומטי שירותי עיבוד שונים שמספקים שרתי אינטרנט, והיכולת להשתמש בפעולות שהן מספקות באופן אוטומטי, ללא צורך לגלוש לאתר. לדוגמה, אם עד כה היה צריך לגלוש לאתר גוגל בכדי לקבל תוצאות חיפוש או לבצע קירצוף באתר בנק ישראל בכדי לבדוק האם חשבון בנק מסוים בעייתי, בטכנולוגיה זו אפשר לגשת ישירות מהישום השולחני בכל מחשב המחובר לאינטרנט, לשירותי הווב ללא כל תיווך של דפדפן, ולמשוך אליך את תוצאת העיבוד: יהיה תוכן מספרי, טבלת נתונים או תמונה. יתרה מזאת, אפשר להשתמש במקביל בכמה שירותי ה-Web service ולבסס אחד על השני.

ה-Web service והתוכנית הקוראת לו יכולים להיות כתובים בידי מתכנתים שונים ואפילו בשתי שפות תכנות שונות, או אף לרוץ על שתי פלטפורמות שונות ובכל זאת ניתן לקיים תקשורת ביניהם באמצעות פרוטוקול SOAP שמגדיר מוסכמות גישה לאובייקטים דרך הרשת ובאמצעות שפת WSDL שמאפשרת לתאר Web services. ‏SOAP ו-WSDL מבוססים על שפת XML.

במחשב הקורא ל-Web service ממקמים קובץ מסוג Web proxy שבו רשומים כתובתו של ה-Web service, פרטי ההתקשרות על פי פרוטוקול SOAP וכן תאור ה-Web service בשפת WSDL. תפקיד ה-Web proxy לתווך בין התוכנית הקוראת לבין ה-Web service. כדי להקל על המתכנתים נוצרו כלי שרות כגון WSDL.exe המאפשרים לייצר את קובץ ה-Web proxy בקלות. כלי שרות אלו מייצרים קובץ שאותו מהדרים לקובץ ספרייה (dll) ובהידור התוכנית הקוראת ל-Web service כוללים ייחוס (reference) לקובץ הספרייה.

לשם פרסום Web services קיימים, יש את UDDI שהיא מערכת אחידה ואוניברסלית של תאור גילוי ושילוב web services. ספקי Web services יכולים לפרסם את ה-Web services שלהם ב-UBR שהוא מסד נתונים עיסקי של Web services העושה שימוש במפרטי UDDI. ישנם ארגונים המפרסמים את ה-Web services שלהם במדריכי UDDI פרטיים.

## [עריכה] קישורים חיצוניים

- Web Services and Grid - איך כל אחד יכול לנהל מחשב-על ועסק שלם מכף ידו
- להתיר את הקורים - הכרות עם WSDL ,SOAP ו- UDDI

מקור: http://he.wikipedia.org../../../w/e/b/Web_service.html

קטגוריות: תקשורת מחשבים | פיתוח יישומי ווב | ארכיטקטורה של מערכות תוכנה | הנדסת תוכנה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Dansk
- Deutsch
- Español
- فارسی
- Français
- Magyar
- Bahasa Indonesia
- Italiano
- 日本語
- 한국어
- Nederlands
- Polski
- Português
- Русский
- Svenska
- ไทย
- Tiếng Việt
- 中文